ماہر القادری

ماہر القادی  (پیدائش: 30 جولائی، 1906ء - وفات: 12 مئی 1978ء) پاکستان سے تعلق رکھنے والے اردو کے نامور شاعر، صحافی، محقق اور نقاد تھے۔

 حالات زندگی 
ماہر القادری 30 جولائی، 1906ء کو کیسر کلاں ضلع بلندشہر، برطانوی ہندوستان میں پیدا ہوئے۔ آپ کا اصل نام منظور حسین تھاڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 674 ۔ انھوں نے عملی زندگی کا آغاز حیدر آباد دکن سے کیا، پھر بجنور چلے گئے۔ جہاں مدینہ بجنور اور غنچہ کے مدیر رہےپاکستان کرونیکل، عقیل عباس جعفری، ورثہ / فضلی سنز، کراچی، 2010ء، ص 462 ۔ زندگی کا بڑا حصہ حیدرآباد دکن، دہلی، بمبئی میں گذرا اور پھر مستقل قیام کراچی میں رہا۔ چند ماہ ملتان میں بھی گزارے۔ اس کے علاوہ سیر و سیاحت کا با رہا اتفاق ہوا۔ 1928ء میں ریاست حیدرآباد کے مختلف محکموں میں کام کرنے کا موقع ملا۔ قیام حیدرآباد کے دوران میں جب نواب بہادر یار جنگ کی تقاریر کا طوطی بولتا تھا، نواب بہادر یار جنگ نے قائد اعظم محمد علی جناح سے ان کا تعارف یوں کرایا میری تقریروں اور ان (ماہرالقادری) کی نظموں نے مسلمانانِ دکن میں بیداری پیدا کی ہے۔

1943ء میں حیدرآباد سے بمبئی منتقل ہو گئے۔ وہاں فلمی دنیا میں کچھ عرصہ گزارا۔ کئی فلموں کے گیت لکھے جو بڑے مقبول ہوئے۔ اپنے فلمی تعلق پر وہ کبھی نازاں نہ رہے۔ اس پر ان کا تبصرہ ان کے الفاظ میں سنیے چند دن فلمی دنیا سے بھی تعلق رہا۔ فلمی دنیا میں میرے لیے شہرت اور جلب منفعت کے بعض زرّیں مواقع حاصل تھے، مگر اللہ کا بڑا فضل ہوا کہ میں اس دلدل سے بہت جلد نکل آیا۔ اس چند روزہ فلمی تعلق پر آج تک متاسّف ہوں۔

قیام پاکستان کے بعد انھوں نے کراچی میں مستقل سکونت اختیار کی اور علمی جریدے فاران کا اجرا کیا جو ان کی وفات کے کچھ عرصہ بعد تک جاری رہا۔

 تصانیف 
مولاناماہر القادری کے شعری مجموعوں میں ظہورِ قدسی (نعتیہ مجموعہ)، طلسمِ حیات، محسوساتِ ماہر، نغماتِ ماہر، نقشِ توحید اور جذباتِ ماہر شامل ہیں۔ 1954ء میں ماہر القادری نے حج کے مشاہدات و تاثرات پر کاروان حجاز کے نام سے کتاب تحریر کی۔ -ماہرؔ القادری، سید ابو الہاشم، روزنامہ دنیا لاہور، 28 فروری 2014ء

 ادارت 
 ماہنامہ فاران

 ماہر القادری کے فن و شخصیت پر کتب ومقالہ جات 
 ماہر القادری حیات اور ادبی کارنامے (پی ایچ ڈی مقالہ)، عبد الغنی فاروق، پنجاب یونیورسٹی،1990ء؎

 تبصرہ نگاری 
فن تبصرہ نگاری پر آپ خصوصی عبور حاصل تھا۔ فاران میں اہل علم و اہل ادب کی کتابوں پر بے لاگ تبصرے کیاکرتے تھے۔ ان کے تبصروں کے مجموعے جماعت اسلامی ہند کے ادارہ مرکزی مکتبہ اسلامی سے ماہر القادری کے تبصرے کے بعنوان دو جلدوں میں طبع ہو چکے ہیں جس کے مرتب طالب الہاشمی ہیں۔

 نمونۂ کلام اردو 

<div style='text-align: center;'>
غزل

<div style='text-align: center;'>
غزل

<div style='text-align: center;'>
غزل

 نمونہ کلام فارسی 

 وفات 
ماہر القادری 12 مئی، 1978ء کو جدہ کے ایک مشاعرہ کے دوران انتقال کر گئے اور مکہ مکرمہ میں جنت المعلیٰ کے قبرستان میں آسودۂ خاک ہوئے۔

 مزید دیکھیے 
پاکستانی فارسی گو شعرا

 بیرونی روابط 
سیری در ادبیات فارسی هند و پاکستان

 حوالہ جات 

زمرہ:اردو شعرا
زمرہ:اردو مذہبی مصنفین
زمرہ:برطانوی ہند کے اردو لکھاری
زمرہ:بریلوی مکتب فکر کی شخصیات
زمرہ:بیسویں صدی کے اردو مصنفین
زمرہ:بیسویں صدی کے پاکستانی شعرا
زمرہ:پاکستان کے سنی علما
زمرہ:پاکستانی اردو شعرا
زمرہ:پاکستانی جریدہ مدیران
زمرہ:پاکستانی مذہبی مصنفین
زمرہ:پاکستانی مسلم شخصیات
زمرہ:تحریک پاکستان
زمرہ:سلسلہ قادریہ
زمرہ:کراچی کی شخصیات
زمرہ:مسلم فلاسفہ
زمرہ:مسلم مصنفین
زمرہ:مسلمان مصلحین
زمرہ:معاصر بھارتی فلاسفہ
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
زمرہ:1907ء کی پیدائشیں
زمرہ:1978ء کی وفیات

زمرہ:1906ء کی پیدائشیں